open-index/open-wikipedia-markdown huggingface dataset:
סשה דוואן

**סשה דוואן** (באנגלית: **Sacha Dhawan**; נולד ב-1 במאי 1984) הוא שחקן אנגלי. דוואן משחק בתיאטרון, בקולנוע, בטלוויזיה וברדיו.

## ביוגרפיה
דוואן נולד בשכונת ברמהול שבעיר סטוקפורט להורים הינדים.

את הכשרתו המקצועית רכש דוואן בבית הספר למשחק ליין-ג'ונסון במנצ'סטר, והחל להופיע בגיל 12. הוא למד באקווינס קולג' בסטוקפורט.

## קריירה

### קולנוע וטלוויזיה
דוואן הופיע בתוכניות טלוויזיה שונות בממלכה המאוחדת. היה לו תפקיד בסדרת הטלוויזיה לילדים "Weirdsister College" בדמות אזמט מדארידי, וכן בעונות השנייה והשלישית של הסדרה לילדים "Out of Sight". 

ב-1999 הופיע במיני-סדרה "The Last Train", ושיחק בתפקיד אורח בפרק בסדרה "EastEnders, Altogether Now" (ספין-אוף ל"איסטאנדרס") ובפרק בסדרה "City Central". 

ב-2008 שיחק בדרמה "Wired" של ITV בתפקיד בן צ'נדרייקר לצדם של ג'ודי ויטאקר ולורנס פוקס. 

ב-2010 ו-2011 השתתף עם אנסמבל שחקנים בסדרת הסיטקום האמריקאית "מיקור חוץ" של רשת NBC. 

בנובמבר 2013 גילם את דמותו של הבמאי ווריס חוסיין בדוקו-דרמה "הרפתקאה בחלל ובזמן" שנוצרה לכבוד חגיגות היובל של הסדרה "דוקטור הו". עוד שיחק בתפקיד פול ג'טרי, צעיר בן 22 שיש לו מערכת יחסים עם אשה שגילה כפול משלו, בעונה הראשונה של סדרת הדרמה "הטנגו האחרון בהליפקס" של ערוץ BBC One. 

דוואן גילם את דאבוס בסדרה "איירון פיסט" של נטפליקס.

ב-2007 זכה דוואן בפרס "Royal Television Society" על הופעתו בדרמה "מהומות ברדפורד" בקטגוריית פריצת השנה על המסך.

### תיאטרון
דוואן שיחק בתפקיד אכתר בהצגה המקורית של "נערי ההיסטוריה" מאת אלן בנט. אחרי שגילם את הדמות בהפקה המקורית, הוא המשיך לשחק באותו תפקיד בהפקות בברודוויי, סידני, ולינגטון והונג קונג. כמו כן השתתף בגרסה הרדיופונית של המחזה, ובסרט הקולנוע באותו שם.

## פילמוגרפיה

## רדיו ותיאטרון

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים ממוצא הודי
קטגוריה:בריטים שנולדו ב-1984
פונטיאק דה-לוקס 6

ממוזער|290px|פונטיאק דה-לוקס 6, קופה
ממוזער|290px|פונטיאק דה-לוקס 6, סדאן, שנת 1938
ממוזער|290px|פונטיאק דה-לוקס 6, סדאן, 2 דלתות, שנת 1939
**פונטיאק דה-לוקס 6** (באנגלית: Pontiac Deluxe Six) היא מכונית משפחתית גדולה אשר יוצרה על ידי חברת פונטיאק, מבית ג'נרל מוטורס בין השנים 1935–1940. הדגם יוצר גם בתצורות קופה וקבריולה. 

בשנים 1935–1936 יוצרו 118,827 יחידות. מחיר היחידה בארצות-הברית בשנת 1936 היה 615 דולר.

הסדרות אשר יוצרו בין השנים 1935-1936 היו קרויות: " 701A" (בשנת 1935), "701B",(דגם קטן יותר אשר יוצר בשנת 1935), " 6BA" (דגם אשר יוצר משנת 1936) ודגם "6BB" (משנת 1936). כמו כן פותחה גרסת 8 צילינדרים "Serie 8BA", (מנוע V).

בשנת 1937 המרכב והעיצוב, של הדגם, שונו לחלוטין, הפנסים עוצבו על הכנפיים הקדמיות. יוצרו 2 דגמים חדשים: "פונטיאק דה-לוקס 6 26" ו"פונטיאק דה-לוקס 6 28". בשנים 1937–1940 יוצרו 502,578 יחידות.

בלמי ה"פונטיאק דה-לוקס 6" היו הידראוליים בכל 4 הגלגלים.

## תצורות
### [[1935]]–[[1936]]
* 4 דלתות - סדאן
* 2 דלתות - קופה 
* 2 דלתות - קבריולה

### [[1937]]–[[1940]]
(המרכב והעיצוב שונו לחלוטין, בסיס הגלגלים - הוארך)
* 4 דלתות - סדאן
* 2 דלתות - סדאן
* 2 דלתות - קבריולה

## תמונות

Pontiac Six Touring Sedan 1938.jpg| פונטיאק דה-לוקס 6, סדאן, שנת 1938
Pontiac Six Silver Streak 2-Door Touring Sedan 1938.jpg|פונטיאק דה-לוקס 6, סדאן, 2 דלתות, שנת 1938
Pontiac De Luxe 2-Door Sedan 1938.jpg| פונטיאק דה-לוקס 6, סדאן, 2 דלתות, שנת 1938
Pontiac De Luxe Convertible Coupe 1939.jpg| פונטיאק דה-לוקס 6, קבריולט, שנת 1939
Pontiac De Luxe Series 26 2611 2-Dörrars Touring Coach 1937.jpg| פונטיאק דה-לוקס 6, 2 דלתות, 1937, סדרה 26


## ראו גם
* פונטיאק
* ג'נרל מוטורס
* פונטיאק קסטום טורפדו

## לקריאה נוספת

* קטלוג מכוניות פונטיאק 1926-2002 

## קישורים חיצוניים

* פונטיאק דה-לוקס 6, שנת 1939 (2:20 דקות), יו-טיוב

קטגוריה:מכוניות משפחתיות גדולות
קטגוריה:מכוניות קופה
קטגוריה:דגמי מכוניות שהושקו ב-1935
קטגוריה:מכוניות אמריקאיות
דה לוקס 6
סוניקווה מרטין-גרין

**סוניקווה מרטין-גרין** (באנגלית: **Sonequa Martin-Green**; נולדה ב-21 במרץ 1985) היא שחקנית אמריקאית. מרטין-גרין ידועה בעיקר בזכות תפקידה בתור סשה ויליאמס (אנ') בסדרת הטלוויזיה "המתים המהלכים" (2012–2018), וידועה גם בתור מייקל ברנהאם בסדרת הטלוויזיה "מסע בין כוכבים: דיסקברי" (2017-הווה).

בנוסף שיחקה מספר דמויות משנה בסדרות הטלוויזיה "עד עצם היום הזה" (2009–2011) ו"האישה הטובה" (2013).

## קורות חייה
סוניקווה מרטין נולדה וגדלה בעיר ראסלוויל (אנ'), שבצפון-מערב מדינת אלבמה שבארצות הברית. בתם של צ'ארלס ווינסטון מרטין (1943–2021) ושל ורה לין מרטין-מור (לבית פרימן; 1950–2021). הוריה התגרשו כשהייתה צעירה ואמה נישאה בשנית. יש לה אחות אחת, נאקישה,, ושלוש אחיות למחצה מנישואיו הראשונים של אביה.

בשנת 2007 סיימה את לימודיה לתואר ראשון בתיאטרון באוניברסיטת אלבמה.

## קריירה
למרות שהתפרסמה בעיקר בשל תפקידיה הטלוויזיוניים, הופעותיה הראשונות של מרטין-גרין היו דווקא בסרטי קולנוע עצמאיים ("אינדי"), החל משנת 2005 ועד שנת 2012.

תפקידה הראשון בטלוויזיה היה בשנת 2008, כשהופיעה בפרק אחד של הסדרה "חוק וסדר: כוונה פלילית". בשנת 2009 החלה לגלם את דמותה של קורטני ולס בסדרה "האישה הטובה", ושיחקה בסדרה במשך שתי עונות. היה זה התפקיד הקבוע הראשון שלה בו היא משחקת דמות מבוגרת, בניגוד לתפקידי נערה מתבגרת ששיחקה עד אז בקולנוע ובטלוויזיה. בשנת 2011 שיחקה בדרמה "צועקת לשמיים" בכיכובה של זואי קרביץ.

בשנת 2012 קיבלה מרטין-גרין תפקיד קבוע בסדרה "המתים המהלכים" כסשה ויליאמס, אחותו של טייריס. בשנת 2013, לאחר סיום צילומי העונה השלישית של "המתים המהלכים", לוהקה מרטין-גרין לתפקיד תמרה בסדרה "עד עצם היום הזה". היא שיחקה בתפקיד קבוע בעונה השנייה ובתפקיד אורח בעונה השלישית, ולאחר מכן חזרה לתפקידה בסדרה "המתים המהלכים", עד לסיום עונתה השביעית.

בסוף שנת 2016 לוהקה מרטין-גרין לסדרה "מסע בין כוכבים: דיסקברי" בתפקיד מייקל ברנהאם. בשנת 2019 שיחקה בסרט חג המולד "חג בראש אחר", שעלה בנובמבר בשירות נטפליקס.

בשנת 2021 שיחקה בסרט הקולנוע "ספייס ג'אם: אגדה חדשה" בתור קאמייה ג'יימס, אשתו של לברון ג'יימס.

## חייה האישיים
ב-4 בדצמבר 2010 מרטין-גרין נישאה לשחקן קנריק גרין (אנ') אותו פגשה עת שיחקו יחד במחזה בתיאטרון מקארטר בעיר פרינסטון שבניו ג'רזי.

ב-10 בינואר 2015, היא ילדה את בנה הראשון, קנריק ג'סטין גרין השני. ב-19 ביולי 2020, היא ילדה בת נוספת, סראייה שונטה גרין. המשפחה מתגוררת בלוס אנג'לס, קליפורניה.

מאז אפריל 2016, מרטין-גרין היא שגרירה של הארגון "Stand Up to Cancer", מעודדת ניסויים קליניים, עם דגש מיוחד על הסברה בקהילות מגוונות מבחינה אתנית. בראיון שנתנה בפברואר 2018, אמרה מרטין-גרין שאמה נאבקה בשלושה סוגי סרטן ואחת מאחיותיה למחצה חלתה בסרטן השד.

ב-13 ביולי 2021, מרטין-גרין הודיעה באינסטגרם ששני הוריה נפטרו; אביה ב-9 באפריל ואמה ב-10 באפריל, מסיבות שאינן קשורות.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות תיאטרון אמריקאיות
קטגוריה:בוגרות אוניברסיטת אלבמה
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
קטגוריה:זוכות פרס סאטורן לשחקנית ראשית בטלוויזיה
אלקטריינאי

**אלקטריינאי** () היא מרכז מנהלי של הרשות המקומית אלקטריינאי במחוז וילנה שבדרום-מזרח ליטא.
## היסטוריה
העיר הוקמה בראשית שנות ה-60 של המאה ה-20 והיא אחת הערים החדשות בליטא. כפי שמורה שמה העיר הוקמה כשיכון עובדים עבור תחנת הכוח המפורסמת הסמוכה לעיר , אין בעיר מבנים היסטוריים ורובה ככולה מבני שיכונים בסגנון התקופה הסובייטית.

בקרבת העיר אגם אלקטריינאי  שנוצר כדי לספק קירור לתחנת הכוח. טמפרטורת המים חמה במעט מזו של מי אגמים אחרים בסביבה.

## קישורים חיצוניים

* 

קטגוריה:מחוז וילנה
קטגוריה:ליטא: ערים
קטגוריה:יישובים שהוקמו ב-1961
פונטיאק 2+2

ממוזער|140px|פונטיאק 2+2, שנת 1965 - מבט לפנסים הקדמיים
**פונטיאק 2+2** (באנגלית: **Pontiac 2+2**) היא מכונית גדולה בתצורות קבריולה וקופה, 2 דלתות, אשר יוצרה על ידי חטיבת הרכב **[[פונטיאק]]**, מבית ג'נרל מוטורס בין השנים 1964–1967. הדגם יוצר בקנדה יוצרה עד שנת 1970. ה"פונטיאק 2+2" היה קרוי בקנדה "Parisienne 2+2". לדגמים אשר יוצרו בקנדה הורכבו מנועי שברולט (V-8).

## תצורות
* 2 דלתות - קופה 
* 2 דלתות - קבריולה

## תמונות

קובץ:'67 Pontiac 2+2 & Volkswagen Type 1 Beetles (Rassemblement Rigaud '13).JPG| פונטיאק 2+2, שנת 1967
קובץ:1965 Pontiac 2+2 coupe 421 CID tri-power 8-lug 2.jpg|מנוע פונטיאק 2+2, שנת 1965
קובץ:Pontiac 2+2 (Auto classique Hudson '12).JPG|פונטיאק 2+2
קובץ:1965 Pontiac 2+2 coupe 421 CID tri-power 8-lug 4.jpg| מנוע הפונטיאק 2+2, שנת 1965
קובץ:1965 Pontiac 2+2 coupe 421 CID tri-power 8-lug 1.jpg|לוגו דגם הפונטיאק 2+2 (שנת 1965)



## ראו גם

## לקריאה נוספת

* פונטיאק 2+2  (Car of the Week: 1965 Pontiac 2+2 - Old Cars Weekly) 
* פונטיאק 2+2, שנת 1965 

## קישורים חיצוניים

* פונטיאק 2+2  (3:58 דקות), יו-טיוב
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1964
קטגוריה:מכוניות אמריקאיות
קטגוריה:כלי רכב המיוצרים בקנדה
2+2
צירין

**צירין** (בבלארוסית: **Цырын**, בפולנית: **Cyryn**, ברוסית: **Цирин**) הוא כפר חקלאי במחוז גרודנו בבלארוס.

## גאוגרפיה
הכפר ממוקם ליד הגבול עם מחוז ברסט, 18 ק"מ מדרום לעיירה קרליץ ו-13 ק"מ צפון-מזרחית להרדזישצ'ה. הכפר ניצב על הגדה הימנית של נהר סרבץ' (Сэрвач). הוא מקושר בכבישים מקומיים עם קרליץ והכפר ורונצ'ה (Варонча).

## היסטוריה
צירין הוזכרה לראשונה במאה ה-16, כרכוש הדוכסים הגדולים של ליטא. בשנת 1792, אישר סטניסלאב פוניאטובסקי את מתן זכויות מגדבורג ואושר שלט האצולה של העיר *צבי עומד בשדה כחול*. כתוצאה מהחלוקה שנייה של פולין (1793) צירין הפכה לחלק מהאימפריה הרוסית. בשנת 1852 נבנתה הכנסייה האורתודוקסית מעץ (שלא שרדה). בסוף המאה ה-19 ותחילת ה-20 היו בעיירה מועצה, שלוש כנסיות, בית כנסת, בית מחסה, טחנת מים; שני ירידים התקיימו בקביעות. ב-1908 היו 110 בתי אב בכפר. בעקבות הסכם ריגה (1921) צירין הפכה לחלק מהרפובליקה הפולנית השנייה. מאז 1939 היא הייתה חלק מהרפובליקה הסובייטית הסוציאליסטית הבלארוסית עד לעצמאות בלארוס ב-1991. בשנת 2000, היו 240 בתי אב ו-671 תושבים; בשנת 2009 - 500 תושבים.

## מקור שם המשפחה היהודי צירינסקי
כנראה בסוף המאה ה-17 משפחה יהודית לקחה על עצמה את שם המקום כפי שהיה נהוג באותה תקופה. במאה ה-19 צאצאי המשפחה התגוררו בעיקר במקום ובעיר הסמוכה מיר. בתקופה זו המשפחה המורחבת מנתה כמה מאות ועסקה כנראה בעיקר במקצועות הקשורים ליערות כגון חוטבי עצים, נגרים, אספקת עצי הסקה. בנוסף חלקם ייצרו גבינות ומוצרים מזון אחרים, עסקו במסחר מתכת וייצרו בגדים. הצירינסקי מאזור נבהרדק היו הבעלים של שטחי אדמה ובעלי מפעל לייצור לבנים.
המשפחה מנבהרדק התפזרה לכיוונים שונים בעיקר לוילנא ולגרודנו. חלק אחר של המשפחה עבר לפינסק ולמוהילב בדרום ומשם לצפון מזרח אוקראינה.

## אטרקציות
ממוזער|כנסיית צירין. תמונה מתחילת המאה העשרים
* הכנסייה האורתודוקסית של המלאך מיכאל הקדוש שנבנתה ב-1991. האתר נבנה על חורבות כנסייה מ-1852.
* כנסייה משנות ה-80 של המאה ה-20
* בית הקברות היהודי

## קישורים חיצוניים

* 
* Tsirin באתר globustut.by
* Tsirin באתר radzima.org
* מקור השם צירינסקי 

## הערות שוליים

קטגוריה:מחוז גרודנו: יישובים
ריצ'רד האוול

**ריצ'רד האוול** (באנגלית: **Richard Howell**; נולד ב-26 בספטמבר 1990) הוא כדורסלן אמריקאי-ישראלי אשר משחק בעמדת הסנטר.

## קריירה
האוול נולד בג'ורג'יה למשפחה אפרו-אמריקאית נוצרית. הוא למד ושיחק באוניברסיטת המדינה של קרוליינה הצפונית. בין השנים 2013–2015 שיחק האוול עבור מספר קבוצות בליגות בפיליפינים, באיטליה, ברפובליקה הדומיניקנית ובליגת הפיתוח של ה-NBA.

ב-2015 חתם האוול בעירוני נהריה והוביל אותה למקום הרביעי בליגת העל כשהעמיד ממוצעים של 15 נקודות, 9.6 ריבאונדים ומדד יעילות של 18.8. בסוף העונה פורסם כי בשל חתונתו עם חברתו הישראלית הוא עשוי לקבל אזרחות ישראלית, דבר שמעלה את ערכו בישראל בשל החוק הרוסי. מכבי תל אביב התעניינה בהחתמתו אך בסופו של דבר ויתרה עליו והעדיפה את ג'ו אלכסנדר.

ב-2016 חתם בהפועל תל אביב. באפריל 2017 קיבל אזרחות ישראלית, אף שהחל בתהליכי גירושין מרעייתו הישראלית. סמוך למועד קבלת האזרחות נוצר סכסוך בין קבוצתו לבין הפועל ירושלים בנוגע להעברתו לזו השנייה. לקראת הפלייאוף, עבר האוול לירושלים, וחתם בה לשנתיים וחצי. בעונתו הראשונה בקבוצה, זכה באליפות המדינה עם האדומים מירושלים.
ביוני 2017 צורף לסגל נבחרת ישראל בכדורסל, איתה שיחק ביורובאסקט 2017, והציג יכולת טובה.

ב-25 ביולי 2018 נכשל האוול בבדיקת סמים שנערכה כחודשיים לפני ב-30 במאי לאחר משחק פלייאוף מול גלבוע גליל. הסוכנות הישראלית למניעת סימום בספורט החליטה להשעות את האוול מכל פעילות רשמית.

לאחר תום השעייתו, ב-10 בנובמבר 2018 חזר האוול לקדנציה שנייה בהפועל תל אביב וחתם עד לתום העונה. לאחר תקופה קצרה בפיליפינים, חזר האוול לישראל וחתם בהפועל חולון.

בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.

ב-6 באוקטובר 2022 חתם בהפועל חיפה.

ב-23 באוקטובר 2022 שוחרר מהפועל חיפה.

ב-29 בדצמבר 2022 חתם במכבי חיפה

## קישורים חיצוניים

* ריצ'רד האוול, באתר מנהלת ליגת העל

## הערות שוליים

קטגוריה:אמריקאים ילידי ג'ורג'יה
קטגוריה:כדורסלנים ישראלים
קטגוריה:כדורסלני הפועל חיפה
קטגוריה:כדורסלני עירוני נהריה
קטגוריה:כדורסלני הפועל תל אביב
קטגוריה:כדורסלני הפועל חולון
קטגוריה:כדורסלני הפועל ירושלים
קטגוריה:כדורסלני מכבי חיפה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:כדורסלני יובקזרטה באסקט
קטגוריה:כדורסלני אוניברסיטת המדינה של קרוליינה הצפונית
קטגוריה:כדורסלני נבחרת ישראל
קטגוריה:כדורסלני אוסטין ספרס
קטגוריה:ג'ורג'יה: כדורסלנים
קטגוריה:כדורסלנים אמריקאים שהתאזרחו בישראל
קטגוריה:כדורסלנים שהורשעו באימרוץ בישראל
קטגוריה:ישראלים שנולדו ב-1990
קטגוריה:אמריקאים שנולדו ב-1990
גרגז'דאי

**גרגז'דאי** (; בפולנית וברוסית: **Gorżdy**, **Горжды**, גורז'די; בבלארוסית: **Го́ржды**, הורז'די; ביידיש: **גורז'ד**; בגרמנית: **Garsden**, גארזדן) היא עיר במערב ליטא, המשויכת מבחינה מנהלית למחוז המשנה קלייפדה במחוז קלייפדה.

## יהודי גורז'ד
[שמאל|ממוזער|250px|[אנדרטה לזכר יהודי גורז'ד שנספו בשואה, בבית העלמין בחולון]]
בעיר התקיימה קהילה יהודית גדולה, ובסוף המאה ה-19 היו היהודים לרוב תושבי המקום, 60% מכלל האוכלוסייה. הקהילה הושמדה בשואת יהודי ליטא. מילידי העיר: הרב שלמה זלמן שך (שנרצח במוצא בפרעות תרפ"ט).

חלק מרבני העיר התפרסמו בעולם התורני, מהם: הרב משה יפה (1840–1885), בנו הרב יוסף יפה, הרב יצחק יעקב רבינוביץ והרב אהרן וולקין.

## קישורים חיצוניים

* 'גורז'ד (גארגז'דאי), מחוז קראטינגה', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 295 טור 2 (, תמונה 1509).
** **על השמדת יהודי גורז'ד:** שם, כרך ד, עמ' 258–259 (שם, תמונה 1960 ואילך)
* 
* 
* 

## לקריאה נוספת
* אלפרוביץ, יצחק. **ספר גורזד (ליטא): עיירה בחייה ובכליונה**. בהוצאת ארגון יוצאי גורזד בישראל, 1980.

קטגוריה:מחוז קלייפדה
קטגוריה:ליטא: ערים
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
פונטיאק קסטום S

**פונטיאק קסטום S** (באנגלית: **Pontiac Custom S**) היא מכונית משפחתית בינונית. בנוסף, הדגם יוצר בתצורות קבריולה, קופה וסטיישן. "פונטיאק קסטום S" יוצרה על ידי חטיבת הרכב **[[פונטיאק]]**, מבית ג'נרל מוטורס בשנת 1969 בלבד.

סך הכל יוצרו 3,918 יחידות. ייצור הדגם הופסק לאחר שנה, עקב קיצוצים בחטיבת פונטיאק.

## תצורות
* 4 דלתות - סדאן
* 4 דלתות - הרטופ
* 5 דלתות - סטיישן
* 2 דלתות - הרטופ
* 2 דלתות - קופה  ספורט
* 2 דלתות - קבריולה

## תמונות

קובץ:1969PontiacCustomSStationWagon.jpg| פונטיאק קסטום S - סטיישן, שנת 1969
קובץ:1969PontiacCustomSStationWagon-rear.jpg| פונטיאק קסטום S - סטיישן, שנת 1969


## ראו גם
* פונטיאק
* פונטיאק קסטום טורפדו
* ג'נרל מוטורס
* פונטיאק 2+2
* פונטיאק סאן-פייאר
* פונטיאק סולטיס
* פונטיאק 6000
* פונטיאק ונטורה
* פונטיאק לה מאנס
* פונטיאק בונוויל
* פונטיאק טמפסט
* פונטיאק פיירו

## לקריאה נוספת
*  פונטיאק קסטום S, שנת 1969  (Andrew Turgeon, 18; Franklin, Massachusetts) 
* פונטיאק קסטום S (One Year Only: 1969 Pontiac Custom S Driving Project) 
* פונטיאק  קסטום S (Curbside Classic: 1969 Pontiac Tempest Custom S) 

## קישורים חיצוניים

* פונטיאק קסטום S (1:15 דקות), יו-טיוב
קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1969
קטגוריה:מכוניות אמריקאיות
קסטום S
סגן ראש ממשלת ניו זילנד

**סגן ראש ממשלת ניו זילנד** (באנגלית: **Deputy Prime Minister of New Zealand**)  הוא השר השני הבכיר ביותר בממשלת ניו זילנד לאחר ראש ממשלת ניו זילנד, אם כי תפקיד זה לא בהכרח מביא עמו סמכויות ביצועיות.

בדרך כלל, בתפקיד מכהן סגן מנהיג מפלגת השלטון, אבל כיום בניו זילנד יש שימוש במערכת שלטון מסוג ייצוג יחסי מעורב – שיטת בחירות מעורבת המבוססת על בחירות יחסיות ובחירות אזוריות כאחד, לכן את התפקיד יכול למלא מנהיג מפלגה זוטרה בקואליציה. מקרה זה קרה עם וינסטון פיטרס, מנהיג מפלגת "ניו זילנד תחילה" ועם וג'ים אנדרטון, מנהיג מפלגת "הברית". בדרך כלל מחזיק סגן ראש הממשלה את אחד מהתיקים הבכירים בממשלה ובהיעדרו של ראש הממשלה או כשנבצר ממנו למלא את תפקידו, הוא מכהן כראש הממשלה בפועל. בדרך כלל סגן ראש הממשלה הוא חבר אותה מפלגה שראש הממשלה עומד בראשה, אך כלל זה אינו מחייב. בממשלות קואליציוניות, נהוג להציע למנהיג המפלגה השנייה בגודלה בקואליציה, את התפקיד.

המשרה נוסדה רשמית בשנת 13 בנובמבר 1954. מאז 1954, 17 אנשים כיהנו בתפקיד זה. רק אחד מהם, ג'ק מרשל כיהן בתפקיד זה פעמיים. מתוך ה-17 האלה, רק 7 מתוכם כיהנו כראש ממשלת ניו זילנד; הוליאוק, מרשל, יו ואט (כממלא מקום), מולדון, פאלמר, קלארק וביל אינגליש. 

סגן ראש ממשלת ניו זילנד הנוכחי הוא גרנט רוברטסון.

## סגני ראשי ממשלת ניו זילנד
מקרא:

## ראו גם
* פוליטיקה של ניו זילנד

## קישורים חיצוניים
* 

*
2017 04
קטגוריה:ניו זילנד: פוליטיקה
ברבי ו-12 הנסיכות הרוקדות

**ברבי ו-12 הנסיכות הרוקדות** הוא סרט שיצא ב-2006 מסדרת סרטי ברבי.

## עלילה
ברבי היא ג'נביב, אחת משתים עשרה הנסיכות הגרות בארמון ביחד עם אביהן המלך רנדולף. הנסיכות בעלות אופי הרפתקני והתנהגותן נתפשת כבלתי ראויה בחברה המלכותית ועל מנת לחנך אותן מזמין המלך את בת דודתו הדוכסית רואנה אל הארמון אך היא מתכננת בזמן זה להרעיל אותו על מנת שהיא תוכל להיות המלכה ולהיפטר מבנותיו, אך לבסוף הנסיכות משתפות פעולה ביחד עם ממלכתן על מנת להינצל ולהציל את אביהן.

## קול ודיבוב הדמויות

## קישורים חיצוניים
* 

* 

קטגוריה:סרטי 2006
קטגוריה:סרטי ברבי
קטגוריה:סרטי אנימציה ממוחשבת
קטגוריה:סרטים המבוססים על בובות אופנה
קטגוריה:סרטי ריקודים
אונה-סאנה

**קנטון אונה-סאנה** (בבוסנית: **Unsko-sanski kanton**; בקרואטית: **Unsko-sanska županija**; בסרבית קירילית: **Унско-сански кантон**) הוא אחד מעשרת הקנטונים של הפדרציה של בוסניה והרצגובינה, אשר מהווה חלק מבוסניה והרצגובינה. הקנטון ממוקם בצפון מערב המדינה וקרוי על שם הנהרות אונה וסאנה. הקנטון גובל ברפובליקה סרפסקה ממזרח, בקנטון 10 בדרום מזרח ובקרואטיה בדרום, במערב ובצפון.

## ערים
בקנטון ישנן 8 ערים: ביחאץ' (עיר הבירה), בוסנסקה קרופה, בוסנסקי פטרובק, בוז'ים, קזין, קלוז', סאנסקי מוסט ווליקה קלדושה.

## דמוגרפיה
### [[1991]]
בשנת 1991, בקנטון חיו כ-330,479 תושבים, כולל:
*241,511 (73.08%) בוסניאקים
*67,351 (20.38%) סרבים
*8,766 (2.653%) קרואטים
*12,851 (3.887%) אחרים

### [[2013]]
בשנת 2013, בקנטון חיו כ-273,261 תושבים, כולל:
*246,012 (90.02%) בוסניאקים
*8,452 (3.09%) סרבים
*5,073 (1.85%) קרואטים
*13,724 (5.04%) אחרים

## ראו גם
* הקנטונים של הפדרציה של בוסניה והרצגובינה

## קישורים חיצוניים
* 

## הערות שוליים

אונה-סאנה
יבהן חצ'רידי

**יֶבְהֶן גריגורייביץ' חצ'רידי** (באוקראינית: **Євген Григорович Хачеріді**; נולד ב-28 ביולי 1987) הוא כדורגלן עבר אוקראיני ממוצא יווני ששיחק בעמדות המגן.   

נולד בעיר מליטופול שבמחוז זפוריז'יה. אביו הוא בן לקהילת יוונים פונטים, שחיים בדרום אוקראינה מתקופת ימי הביניים. אמו של הכדורגלן - אוקראינית.

## קריירה
חצ'רידי החל את קריירת הכדורגל שלו במועדון הכדורגל אולקום בעיר הולדתו. הוא גדל במחלקת הנוער שלה וב-2005 קודם לקבוצה הבוגרת. בשנת 2006 הושאל לקבוצת ווהלין לוצק, בה שיחק עונה אחת. בתום עונת 2006/2007 רכשה קבוצת וולהין לוצק את כרטיס השחקן של חצ'רידי, רק כדי למכור אותו כעבור כמה חודשים לדינמו קייב. בספטמבר 2008 ערך חצ'רידי את משחק הבכורה שלו במדי דינמו קייב. בעונת 2008/2009 חצ'רידי הפך לשחקן מההרכב הקבוע של דינמו קייב. במאי 2018 עזב את דינמו וחתם בקבוצה היוונית פאוק סלוניקי.

## נבחרת
בנבחרת הלאומית של אוקראינה משחק חצ'רידי מאז אוקטובר 2009. משחקו הראשון במדי הנבחרת היה משחק מול  במסגרת מוקדמות מונדיאל 2010. חצ'רידי היה בסגל נבחרת אוקראינה ליורו 2012 וליורו 2016. בשני הטורנירים שותף בכל משחקי הנבחרת.

## תארים
* אליפות אוקראינה : 2008/2009, 2014/2015, 2015/2016
* הגביע האוקראיני: 2013/2014, 2014/2015
* גביע יוון : 2018/2019

## קישורים חיצוניים

קטגוריה:מגני כדורגל אוקראינים
קטגוריה:כדורגלנים אוקראינים
קטגוריה:כדורגלני ווהלין לוצק
קטגוריה:כדורגלני דינמו קייב
קטגוריה:כדורגלני דינמו ברסט
קטגוריה:כדורגלני פאוק סלוניקי
קטגוריה:כדורגלני נבחרת אוקראינה
קטגוריה:כדורגלני יורו 2012
קטגוריה:כדורגלני יורו 2016
קטגוריה:אוקראינים שנולדו ב-1987
אריסטודמוס (מצביא)

**אריסטודמוס** (ביוונית עתיקה: **Ἀριστόδημος**; המאה ה-4 לפנה"ס) היה מצביא ומדינאי ספרטני.

על תחילת דרכו של אריסטודמוס לא ידוע לנו דבר פרט לכך שהיה בן למשפחת המלוכה האגידית. בשנת 395 לפנה"ס הודח המלך האגידי פאוסניאס בשל תוצאותיו של קרב הליארטוס. במקום פאוסניאס הוכתר בנו אגסיפוליס הראשון כמלך ספרטה. מכיוון שהוא היה עוד קטין, מונה אריסטודמוס לאפוטרופוס שלו. באותו זמן השתוללה ביוון המלחמה הקורינתית. ערי הברית האנטי-ספרטנית גייסו את כוחותיהם בקורינתוס, אולם לא פתחו במתקפה. בשל כך, החליטו הספרטנים לצאת למתקפה מוקדמת. מכיוון שהמלך השני של ספרטה אגסילאוס השני, היה באותו הזמן במסע מלחמה באסיה הקטנה, נבחר אריסטודמוס להוביל את צבא ספרטה להתקפה. אריסטודמוס פגש את כוחות הברית על קרקעיתו היבשה של הנהר נמאה, ולפיכך מכונה הקרב קרב נמאה. אריסטודמוס ניצח בקרב, והרוויח לספרטה מספיק זמן כדי לאפשר לאגסילאוס לחזור מאסיה.

## הערות שוליים

קטגוריה:ספרטנים מן העת העתיקה
קטגוריה:יוון העתיקה: היסטוריה צבאית
קטגוריה:המלחמה הקורינתית
קטגוריה:יוונים בתקופה ההלנית
ויסגינס

**ויסגינס** () היא עיר בחבל אוקשטאיטייה, המשויכת מבחינה מנהלית למחוז המשנה ויסגינס במחוז אוטנה שבמזרח ליטא. רוסית היא השפה הראשונה של רובם המכריע של אוכלוסיית העיירה.

## ערים תאומות
ויסגינס מקיימת קשרי ערים תאומות עם:
* 
* 
* 
* 

## קישורים חיצוניים

* 

קטגוריה:מחוז אוטנה
קטגוריה:ליטא: ערים
קטגוריה:יישובים שהוקמו ב-1975
כחילה

**כחילה** הוא שם משפחה הנפוץ בקרב יהודי עיראק

קטגוריה:שמות משפחה ביהדות צפון אפריקה
מולייטאי

**מולייטאי** (, בפולנית: **Malaty**, ביידיש: **מאַליאַט**) היא עיר בחבל אוקשטאיטייה ומרכז מנהלי של הרשות המקומית מולייטאי במחוז אוטנה שבמזרח ליטא.

## היסטוריה

## יהודי מאליאט
ערב מלחמת העולם השנייה התגוררו במאליאט כ-1,300 יהודים, שהיוו כ-75% מתושבי העיירה. רוב יהודי העיירה התפרנסו ממסחר וממלאכה. ארבע מחמש המסעדות בעיירה היו בבעלות יהודים. יהודים היו רוב יצרני הבגדים ומשווקיהם בעיירה.

בין יהודי העיירה היו ציונים, אנשי הבונד ופועלים, וכן חרדים. בעיירה פעלו מוסדות חינוך מכל הזרמים: תלמוד תורה, בית ספר ביידיש של ה"קולטור ליגע" ובית ספר בעברית של רשת "תרבות", שנפתח בשנת 1925.

בשנת 1940, עם סיפוח ליטא לברית המועצות, הולאמו כל החנויות ובתי המלאכה בעיר, כולל אלה שהיו בבעלות יהודים. פעילותן של המפלגות הציוניות נאסרה ומוסדות החינוך העברי נסגרו.

ביוני 1941 כבשו הגרמנים את מאליאט ובסוף יוני ובתחילת יולי רצחו עשרות צעירים יהודים מבין תושביה. באוגוסט נכלאו יתר יהודי מאליאט בבית המדרש המקומי. לאחר שלושה ימים בלי מזון ומים גורשו היהודים בכיוון וילנה. כקילומטר מחוץ לעיר נורו היהודים על ידי שכיניהם הליטאים ונקברו בקבר אחים. על פי דו"ח של קארל יגר , מפקד איינזקומנדו a3, מעל 3,500 יהודים ממאליאט ומאוטנה הקרובה - כמעט 90% מהם נשים וילדים - נרצחו מחוץ למאליאט ב-29 באוגוסט 1941.

לאחר המלחמה נחשף קבר אחים ובו גוויותיהם של כ-700 גברים, נשים וילדים. בתחילת שנות ה-90' הוצבה מצבה על קבר האחים ועליה הכתובת, ביידיש ובליטאית: "במקום זה רצחו הרוצחים ההיטלראים ועוזריהם המקומיים ב-29 באוגוסט 1941 בערך 700 יהודים, גברים, נשים וילדים".

## מולייטאי כיום
במולייטאי הוקם בעיר מצפה האסטרונומי מודרני, שנוא המתקן היחיד מסוג זה בליטא. ובנוסף ישנו המוזיאון הליטאי לאתנו-קוסמולוגיה - סוג המוזיאון הראשון בעולם.

## ערים תאומות
מולייטי מקיימת קשרי ערים תאומות עם:
* 
* 

## קישורים חיצוניים

* 
* 'מליאט (מולאטאי), מחוז אוטיאן', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 324–325 (, תמונה 1554 ואילך).
** **על השמדת יהודי מליאט:** שם, כרך ד, עמ' 280 (שם, תמונה 2020 ואילך)
* 
* 
* המחזור ה-11 של בית הספר העממי "תרבות" במאליאט (מולטאי), ליטא, 2 ביוני 1936, בתערוכת האינטרנט "החודש הזה בתקופת השואה", באתר יד ושם.
* 
* 

קטגוריה:מחוז אוטנה
קטגוריה:ליטא: ערים
מלקחיים

[ממוזער|מלקחיים בציפוי [סיליקון (תרכובת)|סיליקון, עוצבו לעמוד בחום של עד 260 מעלות צלזיוס]]
ממוזער|מלקחיים עם זרועות ארוכות, נועדו למטרת צלייה בגריל
ממוזער|מלקחי נפח, בשימוש לחישול מתכת
[200px|ממוזער|שמאל|מלקחיים [ניתוחיים (המוסטט) לעצירת דימומים]]
**מלקחיים** הם כלי המשמש לאחיזת והרמת חפצים, למלקחיים צורות רבות בהתאם לסוג השימוש, נהוג לחלקם לשלושה סוגים:
# מלקחיים אשר להם שתי זרועות ארוכות, מסתיימים בשתי כפות מעוגלות שטוחות וחיבור הציר הוא לצד הידית. כבמלקחיים המשמשים להעברת גחלים מחוץ ולתוך האש.
# מלקחיים המורכבים מסרט מתכתי יחיד כפוף, מחוברים בראשם על ידי קפיץ, כבמלקחי סוכר (מלקחיים, בדרך כלל עשויים מכסף, המשמשים להגשת קוביות סוכר), מלקחי אספרגוס וכדומה.
# מלקחיים המחוברים על ידי ציר הממוקם באזור המאחז, כבמלקחי נפח וכדומה.

מלקחיים נפוצים ככלי מטבח לאחיזה ולהגשת מזון חם מאוד (למשל להפיכת אומצה).

לפי פרקי אבות, המלקחיים הראשונים נבראו בסוף בריאת העולם בערב שבת בין השמשות. ההבנה מאחורי כך היא שלשם יצירת מלקחיים נדרש לנפח זוג מלקחיים קודם.

## ראו גם
* פינצטה

## קישורים חיצוניים

קטגוריה:כלי הגשה
קטגוריה:כלי עבודה במטבח
קטגוריה:כלי אחיזה
קוורסקס

**קוורסקס** () היא עיר בחבל אוקשטאיטייה, המשויכת מבחינה מנהלית למחוז המשנה אניקשט במחוז אוטנה שבמזרח ליטא. זכתה למעמד של עיר בשנת 1551.

עם פחות מ-600 תושבים, קוורסקס היא העיר הרשמית הרביעית בקוטנה בין ערי ליטא כולה.

## הקהילה היהודית

## קישורים חיצוניים

* 

קטגוריה:מחוז אוטנה
קטגוריה:ליטא: ערים
יחסי ברזיל–ספרד

**יחסי ברזיל–ספרד** הם היחסים הרשמיים בין הרפובליקה הפדרלית של ברזיל לספרד.

לפי סקר שפרסם ה-BBC ב-2013 כ-58% מהספרדים רואים את ההשפעה של ברזיל כהשפעה חיובית, בעוד שכ-13% מהספרדים רואים את ההשפעה של ברזיל כשלילית.

שתי המדינות חתמו על "חוזה טורדסיאס" ביוני 1494. בחוזה נקבעה חלוקת העולם שמחוץ לאירופה, בין האימפריה הספרדית והאימפריה הפורטוגזית, בקו האורך 370 ליגות (1,770 ק"מ) ממערב לאיי כף ורדה. ההסכם קבע כי הארצות שממזרח לקו יהיו תחת שלטונה של האימפריה הפורטוגזית, ואילו אלו שממערב לו - תחת זו הספרדית.

ב-1843 הכירה ספרד בעצמאות של רפובליקת ברזיל והיחסים החלו להתבסס.

## ביקורים רשמיים
בנובמבר 2012, נפגשה נשיאת ברזיל, דילמה רוסף עם ראש ממשלת ספרד מריאנו רחוי. ראש ממשלת ספרד אמר: "ברזיל היא מעצמה מודרנית, וספרד מסורה לה כמו שהיא לא הייתה מעולם", עוד הוא הוסיף "ברזיל היא היעד המוביל של השקעה ספרדית באמריקה הלטינית והיעד השני בגודלו בכל מקום אחר בעולם. עם יותר מ-55 מיליון אירו של השקעה מצטברת, ברזיל היא הבית לכמעט חצי מההשקעות שלנו באמריקה הלטינית".

## שגרירויות
ספרד מחזיקה שגרירות בברזיליה, וגם קונסוליה כללית בריו דה ז'ניירו, סלבדור וסאו פאולו. כמו כן מחזיקה גם קונסוליות בפורטלזה, ז'ואאו פסואה, מסייאו, נאטאל, פורטו אלגרה, רסיפה, סאו לואיס ותרזינה.

ברזיל מחזיקה שגרירות במדריד, וגם קונסוליה כללית בברצלונה. כמו כן מחזיקה גם קונסוליות בלה קורוניה, אליקנטה, בילבאו, גרנדה, לאס פאלמאס דה גראן קנריה, מאלגה, פלמה דה מיורקה, סנטה קרוס דה טנריפה, ולנסיה, סביליה, סנטנדר וטרגונה.

## מהגרים
הקהילה הברזילאית בספרד מונה יותר מ-150,000 איש.

## קישורים חיצוניים

*השגרירות הספרדית בברזיל באתר EmbassyPages.com 
*השגרירות הברזילאית בספרד באתר EmbassyPages.com 

## הערות שוליים

קטגוריה:ערכים ללא קטגוריות פיזיות - יחסי חוץ
שאלתיאל חן

רבי **שאלתיאל בן שלמה (גרסיאן) חן** היה רב מתקופת הראשונים במאה ה-14, בסוף תור הזהב של יהודי ספרד, צאצא למשפחת ראשי הגולה בבבל. כיהן כרבן הראשי של הערים אלקוליעא וברצלונה.

## קורות חייו
אביו, שלמה, היה דור תשיעי לשאלתיאל ראש הגולה בנו של חזקיה בן דוד ראש הגולה. במאה שלפני כן, נמנה עם משפחתו בברצלונה רבי זרחיה חן.

היה תלמידו של הר"ן רבה של ברצלונה, וחברו של הריב"ש. נשא את בתו של יוסף רימוך מחשובי העיר פראגה (עיר באראגון), והתגורר זמן מה בעיר זו. בשנת ה'קכ"ט (1369) ביקשוהו בני העיר אלקוליעא ("אלקוליה דה סינקה", עיר סמוכה באראגון), שישבע להם כי יכהן כרב בעירם, הרב חן נענה ונשבע.

בהמשך התחרט על החלטתו, כנראה כי חפץ לכהן כרב בברצלונה, ופנה לריב"ש בשאלה האם מותר לו להתיר שבועתו שלא בפני בני הקהילה, בתשובה ארוכה פרש הריב"ש לפניו את דעתו שאין בית דין יכול להתיר לו נדר זה שלא בפני הקהילה והוא יאלץ לקיים את שבועתו. הוא מציין שאף הציע בשמו את השאלה בפני הר"ן שסירב להשיב בדבר. פרטי הדיון ביניהם נכתבו בשו"ת הריב"ש.

הרב חן אכן כיהן כרבה של אלקוליעא כ-6 שנים. בה'קל"ה (1375) התיר לו מהר"ם חלאווה להפסיק את רבנותו מפני ששבועתו אינה מחייבת אותו לתמיד, והוא נבחר לכהן כרבה של ברצלונה, כממלא מקומו של הר"ן שכיהן בתפקיד ונפטר באותה שנה. הוא חיבר פירוש על התורה והרבה להתכתב עם רבני דורו.

במהלך גזירות קנ"א נחרב ביתו של אביו שלמה, ושניהם ברחו מהעיר עם הגולים. כשנתיים לאחר מכן, בי"ג בתשרי ה'קנ"ג (1392) התיר חואן הראשון מלך אראגון לשלמה ושאלתיאל לשוב לברצלונה, אך בד' באלול באותה שנה דרש המלך מהמלכה לצוות על הממונה על הכנסות המלך לאסור את הרב שאלתיאל חן ה"חשוד בעוונות חמורים". גזירה זו כנראה לא התקיימה בחומרה, מפני שבה'קנ"ה (1935) פטר אותו המלך מתשלומי מיסים וארנונות מיוחדים למשך שנה.

שניים מבניו שהו אז במצרים, ובהמשך עברה משפחת גרסיאן-חן לליבורנו, משם לוונציה, לקונסטנטינופול ומשם לקנדיאה, למשך כ-100 שנה. מזכרת היסטורית שנותרה ממשפחתו מברצלונה ומקנדיאה היא הגדת שאלתיאל.

הרב חן היה מאבות משפחת חן, מצאצאיו בפזורת אירופה במאות המאוחרות יותר ידועים ארנסט בוריס צ'יין, דוד אביו הרב פרץ חן, וצאצאיו, שרבים מהם היו מפורסמים ורבנים.

## לקריאה נוספת
* **אוצר הגדולים** חלק ח' עמ' צ"ה.
* **אבני חן** פרק ד', ה'תשע"ה הוצאת ספרים קה"ת שניאור זלמן ברגר ואליעזר ליין.

קטגוריה:ברצלונה: אישים
קטגוריה:משפחת חן
קטגוריה:יהודי ספרד במאה ה-14
## הערות שוליים
קלואזוניזם

**קלואזוניזם** היא טכניקה וסגנון ציור מהזרם הפוסט-אימפרסיוניסטי, שהתפתחה בסוף המאה ה-19. המושג נתבע על ידי מבקר האמנות אדואר דוז'רדן  במהלך תערוכת סלון האמנים העצמאיים במרץ 1888 והתייחס ליצירתם של אמיל ברנאר  (Émile Henri Bernard, 1941-1868), פול גוגן ופול סרוזייה  (1927-1864). סגנונם של אמנים אלו מתאפיין בשימוש בצורות דו-ממדיות, המוקפות בקו מתאר שחור עבה, וצבועות בצבעים לוקאליים. אמנים אלו דחו את מוסכמות העבר, הן במישור האישי והן במישור האמנותי. במישור האישי, חיפשו תחליף לחיים בחברה העירונית, כמו גוגן שחיפש "גן עדן פרטי" באיי הדרום של צרפת, במרטיניק וסיים את חייו בטהיטי.

שמו של הסגנון מתייחס לטכניקה ליצירת חלונות ויטראז' צבעוניים מימי הביניים הקרויה קלואזונה (cloisonné) בה חיברו זכוכיות צבעוניות באמצעות אמייל פורצלן, שיצר לאחר כמה ימים פס חיבור שחור בין הזכוכיות, בדומה לקווים השחורים המקיפים את הצורות בתמונות. מבחינת השפה האמנותית, דחו האמנים את התיאור של המציאות כפי שהיא נראית, וניסו לתאר את תחושותיהם ואת התחושות של הדמויות בציורים במקביל למציאות. רעיון זה כונה סינתטיזם, סינתזה בין מציאות חיצונית ופנימית.

דוגמה לסגנון זה ניתן לראות ביצירה "עצים כחולים", 1888 של פול גוגן. ביצירה הזאת יש שימוש בצבעים לוקליים שאינם מציאותיים - למשל העצים שהגזעים שלהם מתוארים בצבע כחול ועננים כתומים. העצים, הילדים והנוף, כולם מתוארים בצורות שטוחות, המוקפות בקו מתאר שחור. יצירות נוספות בסגנון זה הן "קציר חיטה בפונט אוון", 1888, של אמיל ברנאר, ו"מסירות למר הרבוט (הסליחה)", 1893 של פול סרוזייה. המאפיינים הסגנוניים החוזרים בכולן הם צבע לוקלי, מוקף בקונטור שחור עבה, וכולן עוסקות בחיים פשוטים כתחליף לתעשייה וחיי העיר המתפתחים.

## דוגמאות ליצירות
* Iron Bridges At Asniéres -Emile Bernard 1887
* Blue Trees Paul Gauguin 1888; Paris, France
* Tropical Conversation Paul Gauguin 1887
* Breton Women Vincent van Gogh 1888 Bouches-du-Rhône, France
* A Little Cat Paul Gauguin 1888 Pont even France
* Ladies of Arles (Memories of The Garden At Etten), Vincent van Gogh, 1888

## גלריה

File:Émile Bernard 1888 - Self-portrait with Gauguin portrait for Vincent.jpeg|אמיל ברנאר, "דיוקן עצמי עם דיוקן של גוגן, מוקדש לוינסנט ואן גוך, 1888
File:Émile Bernard 1888-08 - Breton Women in the Meadow (Le Pardon de Pont-Aven).jpg|אמיל ברנאר, "נשות ברטון באחו, אוגוסט 1888. ברנאר החליף את הציור הזה עם גוגן שהביא אותו לארל בסתיו 1888 כאשר הצטרף לואן גוך, שהיה חובב הסגנון הזה. ואן גוך צייר העתק בצבע מים כדי ליידע עליו את אחיו תאו
File:Breton Women.jpg|וינסנט ואן גוך, "נשות וילדי ברטון", נובמבר 1888, צבע מים בעקבות ברנאר.
File:Paul Gauguin 137.jpg|פול גוגן, "חיזיון לאחר הדרשה: יעקב נאבק עם המלאך", 1888.
Image:Louis Anquetin.jpg|לואי אנקטן , "אישה קוראת", 1890
Image:Serusier - the talisman.JPG|פול סרוזייה, "השד" ("Le Talisman"), 1888, מוזיאון ד'אורסה, פריז


## קישורים חיצוניים
* מבט אל תצוגות הקבע של מוזיאון ישראל: אמיל ברנאר
* ד"ר גל ונטורה, מבוא לאמנות מודרנית, המחלקה לאמנות בצלאל
* Cloisonnism, Oxford Reference
* Artworks by style : Cloisonnism – WikiArt

קטגוריה:פוסט-אימפרסיוניזם
קטגוריה:טכניקות אמנותיות
קטגוריה:יצירות אמנות מודרניסטיות
ג'יימי גלובר

**ג'יימי גלובר** (באנגלית: **Jamie Glover**; נולד ב-10 ביולי 1969) הוא שחקן אנגלי. גלובר שיחק בתפקיד אנדרו טרנמן בסדרת הדרמה "דרך ווטרלו"  של ערוץ BBC One, וכיכב בתפקיד רוג'ר טרמפלמיין בקומדיה "Noises Off" מאת מייקל פריין בתיאטרון נובלו בשנת 2012.

## ביוגרפיה
גלובר נולד וגדל בפרוור ברנס שבלונדון. הוא בנם של השחקנים ג'וליאן גלובר ואיילה בלייר. הוא למד בביתה הספר פרנשהם הייטס בעיר פרנהם שבמחוז סארי, ואת הכשרתו המקצועית רכש בבית הספר "Central School of Speech and Drama".

## קריירה
;טלוויזיה
הופעת הבכורה של גלובר הייתה באופרת הסבון "Jupiter Moon". תפקידים נוספים שלו בטלוויזיה היו בסיטקום "Birds of a Feather", בסדרה "חדר מיון", בסרט הטלוויזיה "יוסף", בסדרות "תחבולות חדשות", "רציחות במידסומר" ו"משפט ועונש". גלובר גילם את סגן המנהל בדרמת בית הספר "דרך ווטרלו" של ה-BBC, לצדם של ג'ייסון מרלס ואנג'לה גריפין. הוא שיחק בעונה הראשונה והשנייה, וחזר להופיע למשך זמן קצר גם בעונה הרביעית.

;תיאטרון וקולנוע
בתיאטרון הופיע גלובר לראשונה בגיל שמונה בתפקיד מרסיוס הצעיר בהפקה של המחזה "קוריולנוס" בסטרטפורד. הוא המשיך להופיע במספר הפקות ובסרטים, אבל הוריו הקפידו שלא יהפוך ל"ילד שחקן", והעדיפו שיחליט בעצמו על הקריירה שלו כשיהיה מוכן. בתיאטרון הופיע גלובר במחזות "אדוארד השלישי", "הנרי החמישי" (עם להקת פרופלר), "The Chalk Garden", "ביבר הזכוכית", "גן הדובדבנים" וב"סוף טוב הכול טוב" לצדה של ג'ודי דנץ'. גלובר השתתף במחזה "המלט" שהוצג בנוריץ' פלייהאוס לצדם של הוריו, כשג'וליאן גלובר גם ביים את ההצגה.

בינואר 2017 הופיע גלובר בקומדיה הצרפתית  לצדם של נייג'ל הרמן, שרה הדלנד, ריי קולטהרד ואוליביה פולט בתיאטרון הרפרטוארי של ברמינגהאם.

גלובר הצטרף לצוות שחקני ההצגה "הארי פוטר והילד המקולל" שתועלה בתיאטרון פאלאס בלונדון החל מ-24 במאי 2017. הוא מגלם את הארי פוטר.

בקולנוע שיחק גלובר בסרט "These Foolish Things", בסרט "The Reef" ובסרט "Closing Numbers".

;קריינות ודיבוב
גלובר היה קריין בתוכניות דוקומנטריות, בסרטוני פרסומת, ספרי שמע ובמשחקי מחשב. הוא הופיע ביקום של מלחמת הכוכבים בתפקידי דיבוב שונים; הוא גילם את גנרל מקסימיליאן וירס ב-"Star Wars: Battlefront II" והחליף את אביו ששיחק באותו תפקיד ב"מלחמת הכוכבים - פרק 5: האימפריה מכה שנית". גלובר חזר וגילם את וירס ב-"Star Wars: Empire at War". עוד השתתף ב-"Knights of the Old Republic II" ובתפקיד דארת' מלגוס ב-"Star Wars: The Old Republic".

;בימוי
גלובר ביים הפקות סטודנטים ב-RADA. עבודתו הראשונה כבמאי הייתה ב-2008 בהפקה של המחזה "מידה כנגד מידה" עם להקת תיאטרון אמבסדור.

## חיים אישיים
לגלובר ולבת זוגו השחקנית סשה בכר יש שתי בנות, אדי ואווה. המשפחה מתגוררת בבריקסטון שבדרום לונדון. כשלמד בבית הספר "Central School of Speech and Drama" הכיר גלובר את השחקן פיליפ גלניסטר והם היו שותפים לדירה.

## פילמוגרפיה
### טלוויזיה

### קולנוע

## משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:אנגלים שנולדו ב-1969
ברהמוס אירוספייס

**ברהמוס אירוספייס **היא חברה משותפת של ה-DRDO ההודי, והחברה הממשלתית הרוסית משינוסטרויניה. החברה הוקמה בניו דלהי בשנת 1998 למטרות פיתוח משותף של טילי שיוט היפר קוליים "ברהמוס" ו-"ברהמוס-2", אשר שמם הוא הֶלְחֶם של שמות שני הנהרות, '''בראה'''מאפוטרה ו'''מוס'''קבה.

## קישורים חיצוניים

### רשמיים
* 
* BrahMos - פרויקט של שתי ממשלות

### אחרים
* הודו ורוסיה יחליטו על ייצוא של BrahMos
* BATL מוכן לייצר מנועי BrahMos
* ראש הממשלה מנמוהן סינג משבח את צוותי BrahMos
* ברהמוס אירוספייס מתכננת התרחבות
* מרוץ הטילים החדש: לאמריקה ורוסיה הצטרפו הודו וסין

קטגוריה:רוסיה: צבא וביטחון
קטגוריה:תעשיית נשק בהודו
קטגוריה:חברות הודיות
קטגוריה:חברות רוסיות
קטגוריה:DRDO
מז'ייקיאי

**מז'ייק (מז'ייקיאי)** (, ביידיש: **מאַזשייק**) היא מרכז מנהלי של הרשות המקומית מז'ייקיאי. היא שוכנת בחבל זאמוט, במחוז טלז שבצפון-מערב ליטא.

היישוב בעיר נעשה משמעותי בסוף המאה ה-19 עם סלילת מסילות הברזל ליבאו-רומני ואוריול-ריגה שעוברות בסמוך למז'ייקיאי. ב-1901 שונה שם העיר למורביובו על שם הגנרל-גוברנטור מיכאיל מורביוב (הסב). ב-1918 החזירה הממשלה הליטאית את שמה המקורי של העיר.

## יהודי מז'ייק
לפי חוקי תחום המושב מ-1882 נאסרה ישיבת יהודים בעיר-המחוז מז'ייקי, האיסור בוטל רשמית רק ב-1903 ואולם יהודים התיישבו בעיר כבר קודם לכן וב-1897 ישבו בה כבר 435 יהודים. יהודי מז'ייק גורשו מהעיר בעת מלחמת העולם הראשונה וחזרו אליה לאחריה. האיסור החוקי על רכישת נדל"ן בעיר בידי יהודים נשאר עד תום ימי השלטון הרוסי במקום, והיהודים היו רושמים את קרקעותיהם על שמו של נוצרי מקומי שעמו הגיעו לסיכום.

בשנת 1921 נפטר רב זאב וולף אברך שהוביל את הקהילה במשך 36 שנים.

ערב מלחמת העולם השנייה ישבו במז'ייק 800 יהודים, הגרמנים כבשו את העיר ב-25 ביוני 1941. ביולי 1941 נדרשו היהודים לעזוב את בתיהם ולעבור לבית המדרש אשר שימש כתחנת מעבר, בבית המדרש שהו כמה ימים ומשם הועברו לאסמים בקרבת הנהר ואנטה, שם הופרדו הגברים מהנשים והילדים. הגברים נדרשו לעבודת כפייה.

ב-3 באוגוסט 1941 (י' באב תש"א) נרצחו הגברים בבורות ירי שנכרו בקרבת בית הקברות היהודי. שישה ימים לאחר מכן נרצחו הנשים והילדים אף הם בבורות ירי, הרוצחים היו לאומנים ליטאים. יחד עם יהודי מז'ייק נרצחו יהודים רבים מערים נוספות בסביבה. דו"ח הוועדה הממלכתית לחקירת פשעי הנאצים ועוזריהם קבע כי באתר בורות הירי נמצאו למעלה מ-4,000 גופות.

## ערים תאומות
מז'ייקיאי מקיימת קשרי ערים תאומות עם:
* 
* 
* 
* 
* 
* 

## לקריאה נוספת
* **מז'ייק (מאז'ייקיאי), עיר מחוז**, בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 323–324 (, תמונה 1553 ואילך).
** **על השמדת יהודי מז'ייק:** שם, כרך ד, עמ' 309 (שם, תמונה 2019 ואילך)

## קישורים חיצוניים

* 
* 
* 
* 
* אתר הנצחה לקהילה היהודית של מז'ייק באינטרנט
* '''ספר הטלפונים של העיירה מלפני מלחמת העולם השנייה''' באתר KEHILALINKS
--

קטגוריה:מחוז טלז
קטגוריה:ליטא: ערים
קטגוריה:ליטא: עיירות יהודיות
קטגוריה:שואת יהודי ליטא
קטגוריה:בורות ירי בשואה
קטגוריה:יישובים שהוקמו במאה ה-19
לנטבאריס

**לנטבאריס** (; בפולנית: **Landwarów**, לנדבארוב; ברוסית: **Ландварово**, לנדבארובו; ביידיש: **לאַנדוועראָווע**) היא עיר בחבל דזוקיה, המשויכת מבחינה מנהלית למחוז המשנה טרקאי במחוז וילנה שבמזרח ליטא.

## הקהילה היהודית

## קישורים חיצוניים

* 
* 

קטגוריה:מחוז וילנה
קטגוריה:ליטא: ערים
גריגישקס

**גריגישקס** () היא עיר בחבל דזוקיה, המשויכת מבחינה מנהלית לרשות מקומית של העיר וילנה במחוז וילנה שבמזרח ליטא.

## קישורים חיצוניים

קטגוריה:מחוז וילנה
קטגוריה:ליטא: ערים
נאויואי אקמנה

**נאויואי אקמנה** (אקמנה החדשה; ) היא עיר בצפון ליטא, ליד הגבול עם לטביה, המשמשת כמרכז מנהלי של רשות מקומית אקמנה שבמחוז שאולאי.

אקמנה החדשה היא אחת הערים החדשות ביותר בליטא, שנוסדה ב-1952. התעשייה העיקרית בעיר היא תעשיית הבטון, שתרמה לתשתיות תחבורה מפותחות מאוד עוד בראשית דרכה של העיר. תשתיות אלו נועדו לשרת את מערך ההפצה של תוצרת הבטון, ומשמשות את תושבי האזור.

## קישורים חיצוניים

* 

קטגוריה:מחוז שיאוליאי
קטגוריה:ליטא: ערים
קטגוריה:יישובים שהוקמו ב-1952
גרליאבה

**גרליאבה** (; בפולנית: **Godlewo**, גודלבו; ביידיש: **גודלאווה**) היא עיר בחבל סובאלקיה, המשויכת מבחינה מנהלית למחוז המשנה קובנה במחוז קובנה שבמרכז ליטא.

לפני מלחמת העולם הראשונה ישבה במקום קהילה יהודית גדולה ומוסדות חינוך, במלחמה חרבה העיירה ויהודיה היגרו לארצות הברית, דרום אפריקה וקנדה. בודדים עלו לארץ ישראל. לפני השואה היו בעיירה 70 משפחות יהודיות, כמעט כולם נרצחו בשואת יהודי ליטא.

## קישורים חיצוניים

* 
* 'גודלווה (גארליאווא), מחוז קובנה', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 295 (, תמונה 1509).
** **על השמדת יהודי גודלווה:** שם, כרך ד, עמ' 257–258 (שם, תמונה 1959–1960)
* 
* 

קטגוריה:מחוז קובנה
קטגוריה:ליטא: ערים
קטגוריה:יישובים שהוקמו ב-1809
אתאופוביה

**אתאופוביה** הוא מונח המתאר פחד, חוסר אמון, או סלידה מאתאיסטים או מאתאיזם.

## ביקורת האתאיזם לעומת אתאופוביה
בעוד שביקורת האתאיזם פועלת להפריך לוגית טיעונים אתאיסטיים, אתאופוביה מתאפיינת בהשמעת הצהרות שגויות, קיצוניות או שיקריות במכוון, המופנות נגד ציבור האתאיסטים בכללותו. הצהרות אלו עשויות לכלול כינויי גנאי וגידופים.

## ביטויים לאתאופוביה
אתאופוביה באה לידי ביטוי דרך הכללות של תכונות רגשיות או מוסריות שליליות כלפי האתאיסטים כגוף אחד. דוגמאות להכללות נפוצות:
* אתאיסטים הם רשעים או נבלים
* אתאיסטים נטשו את דרך האלוהים והולכים בדרך החטא
* החיים של אתאיסטים חסרי משמעות ושמחה
* אתאיסטים שואפים להרוס את הדתות, ומנסים להשפיע על אנשים לעזוב את דתם
* אתאיזם הוא תופעה של תקופת ההתבגרות; ניסיון מרד במבוגרים
* כל האתאיסטים מוותרים על השקפת עולמם ופונים בבקשת עזרה לאלוהים ברגעי מצוקה וסכנה, על ערש דווי וכדומה

## אפליית אתאיסטים לרעה
300px|ממוזער|upright=1.35|מפה של מדינות (באדום) בהן נכון לשנות 2015 קיים עונש מוות לאתאיסטים.
אתאופוביה יכולה לבוא לידי ביטוי על ידי אפליה נגד אתאיסטים, החל ברדיפה של אלו שמזהים את עצמם, או אלו שמזוהים על ידי אחרים כאתאיסטים, וכלה באפלייתם של אתאיסטים לקבלה למקומות עבודה או תפקידים פוליטיים.

נכון לשנת 2015, יש 19 מדינות אשר ניתן להעניש בהן אנשים על בסיס היותם אתאיסטים, וב-13 מתוך אותן המדינות אפשר להעניש בעונש מוות.

## דוגמאות היסטוריות
בחלק מהתרבויות העתיקות, אתאיזם היה חטא שעונשו מוות. אף על פי שידועים מספר פילוסופים ביוון העתיקה אשר הגותם הייתה אתאיסטית, כפירה באלים נתפשה כהשחתת מידות.

בתרבות היהודית העתיקה כפירה באלוהי ישראל הוגדרה חטא חמור שדינו סקילה:

בהלכה משמש המושג משומד למי שהמיר את דתו מהיהדות לדת אחרת, מילה הקשורה לשורש ש.מ.ד ולהשמדה.

## אתאופוביה בישראל
ידועים מספר מקרים בהם דמויות בולטות הקשורות לפעילות אתאיסטית בישראל קיבלו איומים על חייהם באמצעים שונים. בינואר 2016 רוססו כתובות נאצה על ביתו של פרופ' יעקב מלכין, הוגה באתיקה הומניסטית חילונית יהודית ומנהל מכון "תמורה" ליהדות חילונית-הומניסטית. בסמוך לביתו נמצאה מעטפה ממוענת ולידה סכין, אשר הזהירה את יעקב מלכין מלהמשיך בפעילויותיו האתאיסטיות: "זוהי אזהרה עבורך להפסיק מיד כל פעילות אתאיסטית וכופרנית שאתה מוביל או לוקח חלק בה. עליך לעצור בצורה מוחלטת ומיידית את עיסוקך בהדחת והסתת עם ישראל מאלוקיו... באם לא תפסיק פעולותיך שהרי אחרי אזהרה זו, דע שאתה בוחר על דעת עצמך להפקיר את גורלך ועתידך. אל תדגיש את הסאה, האזהרה כאן אינה סרק, היא נאמרת ברצינות גמורה ומוחלטת, קח אותה ככזו. לא תקבל עוד אזהרה".

פעילים שונים בארגון האתאיסטים הישראלי קיבלו גם הם איומים ישירים על חייהם.

## ראו גם
* ביקורת האתאיזם
* מיזותאיזם
* ביקורת על הדת
* אפליה נגד אתאיסטים

## הערות שוליים

2017 04
קטגוריה:אתאיזם
קטגוריה:סטריאוטיפים ודעות קדומות
קטגוריה:שנאה
קאישיאדוריס

**קאישיאדוריס** (; ביידיש: **קושידאר**) היא עיר בחבל אוקשטאיטייה, והבירה המנהלית של רשות מקומית קאישיאדוריס במחוז קובנה שבמרכז ליטא.

במלחמת העולם הראשונה גורשו יהודי העיירה ושבו אליה לאחר המלחמה. בשל הגבולות החדשים וניתוק תנועת הרכבות לתוך פולין ורוסיה, התדרדר מצבה הכלכלי של העיירה שהפסיקה להיות צומת דרכים חשובה, ורבים מיהודיה היגרו לארצות הברית, אורוגוואי ודרום אפריקה. היו גם שעלו לארץ ישראל. לפני השואה היו בעיירה רק כ-60 משפחות יהודיות, כמעט כולן נרצחו בשואת יהודי ליטא.

במקום הוקם ב-1942  מחנה עבודה לאסירים יהודים (ZALfJ) מגטו קובנה, שהפך בסתיו 1943 למחנה משנה של מחנה הריכוז קאואן עם השתלטות האס אס על הגטו. השימוש ביהודים ב**קאישיאדוריס** מתועד החל מה -2 ביולי 1943. אברהם תורי מזכיר ביומנו מגטו קובנה כי בשלב זה 400 פועלים יהודים עבדו בכריית כבול. שירות המעקב הבינלאומי (ITS) קובע כי האסירים לא רק כרו כבול (וכך גם האסירות) אלא גם עבדו ביערות ובמנסרה.

בסוף ספטמבר 1943 נשלחו עוד 150 פועלים לקושיידאר. ככל הנראה הם היו גברים ונשים. המועד בו נפתח קושיידאר כמחנה רשמי בקאואן אינו ידוע. ככל הנראה, המעבר התרחש בצורה חלקה ובמשך תקופה ארוכה יותר של זמן. אך כמו בתת-מחנות המשנה האחרים של קואן, ההשתלטות על ידי האס-אס פירושה היה החמרה בעבודה ובתנאי החיים של האסירים. הקשר עם גטו קובנה מחנה הריכוז נותק לחלוטין, כמו גם הקשר עם קרוביהם של האסירים. על פי דיווח של עד ראייה, המחנה פונה ביולי 1944.

## קישורים חיצוניים

* 
* 'קושידאר (קאישיאדוריס), מחוז טרוקי', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 345 (, תמונה 1583).
** **על השמדת יהודי קושידאר:** שם, כרך ד, עמ' 345 (שם, תמונה 2055)
* רצח יהודי קאישיאדוריס באתר יד ושם 
* 
* 

קטגוריה:מחוז קובנה
קטגוריה:ליטא: ערים
פונטיאק קסטום טורפדו

**פונטיאק קסטום טורפדו** (באנגלית: **Pontiac Custom Torpedo**) היא מכונית משפחתית אשר יוצרה על ידי חטיבת הרכב **[[פונטיאק]]**, מבית ג'נרל מוטורס בין השנים 1940–1948. בנוסף, הדגם יוצר בתצורות קבריולה, קופה וסטיישן.

בשנת 1942 עבר הדגם מתיחת פנים יסודית, כולל שינוי במרכב הרכב ובעיצובו.
בסך הכול יוצרו 25,448 יחידות.

## תצורות

## תמונות

קובץ:1948-pontiac-archives.jpg|דגם קבריולה, שנת 1948
קובץ:1948 Pontiac Torpedo Silver Streak Sedan (8664116886).jpg|דגם סדאן, שנת 1948
קובץ:1948 Pontiac Torpedo "Silver Streak" IMG 0702 - Flickr - nemor2.jpg| סמל פונטיאק על מכסה המנוע
קובץ:110 ans de l'automobile au Grand Palais - Pontiac Torpedo Silver streak - 1948 - 003.jpg|דגם משנת 1948
קובץ:110 ans de l'automobile au Grand Palais - Pontiac Torpedo Silver streak - 1948 - 006.jpg|דגם משנת 1948
קובץ:1948 Pontiac Torpedo "Silver Streak" IMG 0699 - Flickr - nemor2.jpg|ממוזער|290px|דגם משנת 1948
קובץ:US Army Staff Car.jpg|דגם שנרכש עבור צבא ארצות הברית


## ראו גם
* פונטיאק סטרימלינר

## קישורים חיצוניים

* פונטיאק טורפדו, קבריולה, שנת 1947  (2:38 דקות), יו-טיוב

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1940
קטגוריה:מכוניות אמריקאיות
קסטום טורפדו
ונדלה קירסבום

**ונדלה קירסבום** (בלועזית: **Vendela Kirsebom**) היא דוגמנית נורווגית-שוודית, אשר נולדה ב-1967 בסטוקהולם לאם נורווגית ואב טורקי.

## ביוגרפיה
### קריירת הדוגמנות
בגיל שלוש עשרה היא התגלתה במסעדה בעירה על ידי סוכנות פורד, ובגיל שמונה עשרה לאחר שסיימה תיכון, נסעה לאיטליה על מנת לפתח שם את קריירת הדוגמנות שלה. לאחר מכן עברה לארצות הברית, ושימשה כדוגמנית הבית של חברת הקוסמטיקה אלמיי. היא הופיעה מספר פעמים במגזין בגדי הים של ספורטס אילוסטרייטד, וב-1993 הופיעה על שער המגזין.

בין היתר, השתתפה בתצוגת האופנה של ויקטוריה'ס סיקרט.

### קריירה משחק והנחיה
שיחקה את נבלית העל נורה פרייס בסרט "באטמן ורובין", ושיחקה גם דוגמנית שמלות כלה בסרט "אבא מתארס".

היא הופיעה בסרט של וולס דיסני "התנהגות של דוגמנית" לצד ג'סטין טימברלייק, העוסק בנערה החולמת להצליח בתעשיית האופנה, וכן הופיעה בתפקיד עצמה בסדרה "מרפי בראון" ובסרט ההמשך לסרט "רומי ומישל – פגישת מחזור".

ב-1999 הנחתה את תחרות המלודיפסטיבלן.

ב-2006 החלה להנחות את התוכנית "דוגמנית העל הבאה של נורווגיה", וב-2007 הנחתה את העונה הרביעית של התוכנית "דוגמנית העל של שוודיה".

### חיים אישיים
ונדלה קירסבום נשואה לפוליטיקאי הנורווגי אולאף תומסן, ולה שתי בנות. בנוסף משמשת שגרירה של רצון טוב עבור קרן החירום הבינלאומית של האומות המאוחדות לילדים.

## קישורים חיצוניים
* 

קטגוריה:דוגמניות נורווגיות
קטגוריה:שגרירים של רצון טוב - יוניסף
קטגוריה:בני זוג של פוליטיקאים נורווגים
קטגוריה:מנחי טלוויזיה נורווגים
קטגוריה:שוודיות שנולדו ב-1967
גריז (תוכנית טלוויזיה)

**גריז** היא תוכנית טלוויזיה, ששודרה בערוץ 2 ברשת, שבמסגרתה חיפשו אחר השחקנים לתפקידים הראשיים של דני וסנדי במחזמר "גריז", שבו יככבו הזוכים במקומות הראשונים. התוכנית הייתה מבוססת על פורמט התוכנית של Grease: You're the One That I Want" ,NBC", והנחה אותה אבי קושניר.

לאחר סיום צילומי התוכנית, החלו הזוכים בה, רויטל זלצמן ושחר ישי, בחזרות למחזמר לצד שחקנים נוספים, אולם לאחר שלושה שבועות של חזרות הוחלט לגנוז את הפקת המחזמר.

## המתמודדים
### בנות (סנדי)
*אורלי בלוך
*לירן ספורטה
*מריאל סול
*חגית ביאר
*דנה דוניץ
*רוני שיינדורף
*נעמה פנחסוב
*גל לוגסי
*אילנה באואר
*שני שאולי
*כנרת לימוני
*רויטל זלצמן (הזוכה)

### בנים (דני)
*אוהד יהודאי
*רועי קקון
*ניר גרינברג
*ניסו שליו
*עופר רגירר
*אדיר בובליל
*אסף גולדשטיין
*איתי לוי
*ניר חלמיש
*גלעד קמחי
*יונתן פז-בוגנים
*שחר ישי (הזוכה)

## השופטים
*אסף אמדורסקי
*חני נחמיאס
*ציפי פינס
*אלדד זיו

## קישורים חיצוניים
* גריז, במיזם "אישים" לתיעוד היצירה הישראלית
**ביקורת**
* 

## הערות שוליים

*
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2007
קטגוריה:תוכניות טלוויזיה ישראליות מבוססות על פורמט אמריקאי
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:גריז (מחזמר)
אוניברסיטת חבל הבסקים

שמאל|250px|ממוזער|"הביתן" באוניברסיטת חבל הבסקים, שבו נמצאים מזנון, קפטריה וחנות ספרים, '''ויטוריה-גאסטייס''', חבל הבסקים, ספרד 2016
שמאל|250px|ממוזער|ספריית האוניברסיטה בבנייתה, '''סן סבסטיאן''', חבל הבסקים 2010
**אוניברסיטת חבל הבסקים** (בבסקית: **Euskal Herriko Unibertsitatea, EHU**; בספרדית: **Universidad del País Vasco, UPV**) היא אוניברסיטה ציבורית הממוקמת במספר מוקדים בחבל הבסקים שבספרד. לאוניברסיטה מספר קמפוסים, בשלוש הפרובינציות של חבל הבסקים, ביסקאיה (בערים בילבאו, ברקלדו, פורטוגלטה ולייואה), אלבה (בעיר ויטוריה-גאסטייס) וגיפוסקואה (בערים סן סבסטיאן ואייבר). אוניברסיטה זו היא מכון המחקר העיקרי בחבל הבסקים, והיא חולשת על כ-90 אחוזים מהפעילות המחקרית המבוצעת בחבל.

## קישורים חיצוניים

* 

בסקים
קטגוריה:חבל הבסקים
מפרץ האהבה

**מפרץ האהבה** הייתה תוכנית מציאות ישראלית שמבוססת על תוכנית המציאות האמריקאית "Paradise Hotel". בתוכנית התמודדו 11 צעירים במשימות אתגריות במטרה למצוא אהבה. העונה הראשונה והיחידה שודרה בערוץ 2.

צילומי הסדרה החלו בחוף מכמורת בסוף באוגוסט אך הופסקו בשל עבירות בנייה. זאת לאחר שבסיור שגרתי של היחידה הארצית לפיקוח על הבנייה במחוז חיפה התגלו מבנים רבים שבנתה ההפקה ללא היתרים חוקיים. אך כך אסר בית משפט השלום בחיפה את צילומי הסדרה בחוף

התוכנית עלתה לשידור כמתוכנן ב-4 בספטמבר עם החומר שצולם עד אז. ולאחר מספר ימים צילומי הסדרה עברו לטורקיה. תוכנית הגמר שודרה ב-4 בדצמבר.

במהלך שידור התוכנית הושקה באתר רשת תוכנית נלווית "מי פנוי במפרץ".
## המתמודדים
בתוכנית התמודדו המתמודדים הבאים (לפי סדר הדחתם):
*מגלי אלוש
*אלבר פיטוסי
*רן קומשוב
*דנה מזרחי
*נדב שמואלי
*טניה מקסימוב
*נועם מרדו
*קארין גורן
*גל בוך
*שרון וולוב
*נטלי נתנזון
*איתי מור
*איילה רוטן
*מתן שטרית
*מורן עטר
*לירון מימון

## קישורים חיצוניים

* 
**ביקורות**
*
*
*

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: שידוכים והיכרויות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:אילנית לוי
קטגוריה:תוכניות טלוויזיה ישראליות מבוססות על פורמט אמריקאי